rejauldu/bengali-wikipedia huggingface dataset:
চট্টগ্রাম চক্ষু হাসপাতাল ও প্রশিক্ষণ কেন্দ্র (সংক্ষেপে: সিইআইটিসি) চট্টগ্রামের পাহাড়তলীতে অবস্থিত একটি বেসরকারি চক্ষু চিকিৎসা হাসপাতাল এবং চক্ষু চিকিৎসা বিষয়ক শিক্ষাপ্রতিষ্ঠান। হাসপাতালটি ১৯৭২ খ্রিষ্টাব্দে প্রতিষ্ঠিত হয়।  ২০১৯ সালে উক্ত প্রতিষ্ঠানের অর্থ ও জমির  সহায়তায় ইমপেরিয়াল হাসপাতাল প্রতিষ্ঠিত হয়।  ইতিহাস   তথ্যসূত্র    বহিঃসংযোগ   বিষয়শ্রেণী:১৯৭২-এ বাংলাদেশে প্রতিষ্ঠিত বিষয়শ্রেণী:চট্টগ্রামের হাসপাতাল বিষয়শ্রেণী:বাংলাদেশের বেসরকারি হাসপাতাল বিষয়শ্রেণী:চিকিৎসা সেবা বিষয়শ্রেণী:১৯৭২-এ প্রতিষ্ঠিত হাসপাতাল
গোর্খা রাষ্ট্রীয় কংগ্রেস (জিআরসি) হল একটি রাজনৈতিক দল যা সিকিমের সাথে দার্জিলিং এবং ডুয়ার্সের একীকরণের নেতৃত্ব দিচ্ছে।  ডি কে বোমজান ছিলেন এই দলের প্রতিষ্ঠাতা সভাপতি। ৭ অক্টোবর ২০১০-এ তার মৃত্যুর পর, নিমা লামা নতুন সভাপতি হন।  ২০১০ সালের সেপ্টেম্বরে, জিআরসি সিকিম সরকারের কাছে দার্জিলিং জেলার অধীন অঞ্চলের মালিকানার বিষয়ে একটি আরটিআই দাখিল করে। ২০১০ সালের সেপ্টেম্বরে দার্জিলিং -এ জিআরসি এবং সিকিম জনশক্তি পার্টির দ্বারা যৌথভাবে একটি সেমিনার "সিকিম-দার্জিলিং মার্জার" আয়োজন করা হয়েছিল, যেখানে অল ইন্ডিয়া গোর্খা লীগ এবং মাতৃভূমি সুরক্ষা সংগঠন অংশগ্রহণ করেছিল।   তথ্যসূত্র   বিষয়শ্রেণী:দার্জিলিং জেলার রাজনীতি বিষয়শ্রেণী:পশ্চিমবঙ্গের রাজনৈতিক দল
শ্যামসুন্দর চক্রবর্তী  (১২ জুলাই  ১৮৬৯ - ৭  সেপ্টেম্বর ১৯৩২) এক জন বিশিষ্ট  সাংবাদিক, দেশপ্রেমিক ও বক্তা।সুবোধচন্দ্র সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট  ২০১৬ পৃষ্ঠা ৭২৮,   জন্ম ও সংক্ষিপ্ত জীবনী শ্যামসুন্দর চক্রবর্তীর জন্ম ১৮৬৯ খ্রিস্টাব্দের ১২ ই জুলাই ব্রিটিশ ভারতের অধুনা বাংলাদেশের পাবনা জেলার বারেঙ্গ গ্রামে। পিতার নাম হরসুন্দর চক্রবর্তী। ছাত্রাবস্থাতেই তার বিপ্লবী অনুশীলন সমিতির সাথে যোগাযোগ ছিল। কিন্তু সেসময় তার পিতৃবিয়োগের কারণে স্নাতকস্তর পর্যন্ত পড়াশোনার পরই ১৮৮৯-৯০ খ্রিস্টাব্দে শিক্ষকতার কাজ নেন। কিছুদিন পর কলকাতায় চলে আসেন। প্রথমে অ্যাংলোভেদিক স্কুলের শিক্ষক নিযুক্ত হন এবং "প্রতিবেশী" নামে একটি সাপ্তাহিক পত্রিকা প্রকাশ করেন এই পত্রিকাটিই পরে 'পিপল অ্যান্ড প্রতিবেশী' নামে দ্বিভাষিক পত্রিকায় রূপান্তরিত হয়।  সাংবাদিকতার সূত্রেই তিনি স্বদেশী আন্দোলনে অংশ নিতে আরম্ভ করেন। ক্রমে স্বদেশী দলের  অরবিন্দ ঘোষ, বিপিনচন্দ্র পাল প্রমুখ নেতৃবৃন্দের সঙ্গে ঘনিষ্ঠতা হয় ও তাঁদের সমপর্যায়ের নেতারূপে গণ্য হন। নিজের পত্রিকার প্রকাশনা বন্ধ হলে তিনি বিখ্যাত বিপ্লবী পত্রিকা " বন্দে মাতরম" এর সম্পাদনা শুরু করেন। ১৯০৮ খ্রিস্টাব্দে সহকর্মী ও স্বদেশী দলের আটজন নেতৃবৃন্দের সঙ্গে তিনিও মান্দালয়ে নির্বাসিত হন। ১৯১০ খ্রিস্টাব্দে মুক্তি লাভের পর  সুরেন্দ্রনাথ বন্দ্যোপাধ্যায়ের 'বেঙ্গলি' পত্রিকায় সহকারী সম্পাদকের কাজ করতে থাকেন। কিন্তু ১৯১৭-২০ খ্রিস্টাব্দে অন্তরীণ থাকেন। মুক্তি লাভের পর আবার নিজের সম্পাদনায় বিখ্যাত ইংরাজী দৈনিক 'সার্ভেন্ট' প্রকাশ করেন।   বঙ্গীয় প্রাদেশিক কংগ্রেসের সভাপতি হন। মহাত্মা গান্ধীর  নেতৃত্বে কংগ্রেসের  অসহযোগ আন্দোলন শুরু হলে তিনি আন্দোলন সামিল হন এবং ১৯২২ খ্রিস্টাব্দে ছয় মাসের কারাদণ্ড ভোগ করেন। "সন্ধ্যা' পত্রিকার সঙ্গেও তার যোগাযোগ ছিল।  রচিত গ্রন্থ তার রচিত গ্রন্থগুলির মধ্যে অন্যতম হল-   'Through Solitude and Sorrow' (একাকিত্ব এবং শোকের মাধ্যমে)  'My mother's face' ( আমার মায়ের মুখ), মিস্ মেয়ো 'মাদার ইন্ডিয়া' গ্রন্থের প্রতিবাদে  জীবনাবসান শ্যামসুন্দর চক্রবর্তী জাতিভেদ প্রথার সমর্থক এবং পর্দা আইনের বিরোধী ছিলেন। শেষ জীবনে তিনি ভারতীয় দর্শন ও বৈষ্ণব ও সাহিত্যের চর্চায় মনোযোগী হন। ১৯৩২ খ্রিস্টাব্দের ৭ ই সেপ্টেম্বর তার জীবনাবসান ঘটে।  তথ্যসূত্র  বিষয়শ্রেণী:১৮৬৯-এ জন্ম বিষয়শ্রেণী:১৯৩২-এ মৃত্যু বিষয়শ্রেণী:পাবনা জেলার ব্যক্তি বিষয়শ্রেণী:বাঙালি সাংবাদিক বিষয়শ্রেণী:ভারতীয় জাতীয় কংগ্রেসের রাজনীতিবিদ বিষয়শ্রেণী:ভারতীয় বিপ্লবী বিষয়শ্রেণী:২০শ শতাব্দীর ভারতীয় সাংবাদিক বিষয়শ্রেণী:বাঙালি লেখক বিষয়শ্রেণী:১৯শ শতাব্দীর ভারতীয় সাংবাদিক বিষয়শ্রেণী:পশ্চিমবঙ্গের ভারতীয় স্বাধীনতা কর্মী
গৌরী পণ্ডিত হলেন একজন ভারতীয় মডেল এবং অভিনেত্রী। তিনি তার কর্মজীবন শুরু করেন ২০০৫ সালে তেলুগু ছবি আন্দ্রুদু-এর মাধ্যমে। বরুণ সবতির সাথে হিরো হোন্ডার একটি বিজ্ঞাপনে তাকে দেখা যায়।  ব্যক্তিগত জীবন গৌরী পণ্ডিত ৭ই মার্চ ২০১১ সালে বিয়ে করেন বলিউড নায়ক নিখিল দীউঁইভেদিকে। ২০০৬ সাল থেকে তারা প্রেম করতে শুরু করেন।  চলচ্চিত্র তালিকা  সাল  ছবির নাম  ভূমিকা  ভাষা  টীকা  ২০০৫  আন্দ্রুদু  অার্চানা  তেলুগু  হিন্দিতে ডাবকৃত লোহা দা আইরন ম্যান হিসেবে।   ২০০৭  ইটজ ব্রেকিং নিউজ  গৌরী পণ্ডিত   হিন্দি  ২০০৯  কাসকো  দীপিকা  তেলুগু  ২০১০  আকাশা রামান্না   ইষা  তেলুগু  জয়হে    কর্ণাঠক২০১১  নিত্য পেল্লিকোদুকু  ঐশ্বর্য  তেলুগু  রাজেন্দ্র    তেলুগু ২০১২   হাউসফুল  তারা  তেলুগু   তথ্যসূত্র  বহিঃসংযোগ  বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:ভারতীয় নারী মডেল বিষয়শ্রেণী:জীবিত ব্যক্তি বিষয়শ্রেণী:কন্নড় চলচ্চিত্র অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:উত্তরপ্রদেশের নারী মডেল  বিষয়শ্রেণী:১৯৮২-এ জন্ম
থাম্ব| একটি লাড্ডুর প্লেট ২০১৬ সালের ২০ এপ্রিল থেকে ৮ মে পর্যন্ত, উদ্দেশ্যমূলকভাবে বিষ মেশানো লাড্ডু খাওয়ার পর পাকিস্তানের পাঞ্জাবের লেয়াহ জেলায় পাঁচজন শিশুসহ অন্তত ৩৩ জন মারা যায়। মিষ্টান্নগুলো পরীক্ষা করে দেখা যায়, সেগুলো অত্যন্ত বিষাক্ত কীটনাশক ক্লোরফেনাপির দিয়ে মিশ্রিত ছিল। খালিদ মাহমুদ নামে এক মিষ্টির দোকানের মালিক তার ভাই ও সহ-প্রতিষ্ঠাতার সঙ্গে তর্কের পর মিষ্টিতে কীটনাশক মেশানোর কথা স্বীকার করেন।  কারণ বেকারিটি একটি কীটনাশকের দোকানের কাছাকাছি ছিল। বেকারির সংস্কার করা হচ্ছিল এবং মালিক বেকারিতে তার পণ্যগুলো নিরাপদ রাখার জন্য রাখে। মাহমুদ হয়তো মিষ্টির মিশ্রণে একটি ছোট প্যাকেট ব্যবহার করে।  ১৭ এপ্রিল, একজন লোক তার নবজাতকের অনুষ্ঠান উদযাপনের জন্য ৫ কেজি লাড্ডু কিনে। কমপক্ষে ৫০ জন মিষ্টি খায় এবং তাদের মধ্যে ১০ জন একই দিনে মারা যায়। ২৫ এপ্রিল, মৃতের সংখ্যা বেড়ে ২৩ এ দাঁড়ায় যেখানে ৫২ জন এখনও বিভিন্ন হাসপাতালে চিকিৎসাধীন। ১ মে, হাসপাতালে আরও ১৩ জনসহ মৃতের সংখ্যা বেড়ে ৩৩ এ দাঁড়ায়। একটি শিশু তার বাবা, ছয় চাচা এবং এক খালাকে হারায়।   ফলাফল  প্রাথমিকভাবে দুই দোকান মালিক ও এক শ্রমিককে গ্রেপ্তার করা হয়। দুই সপ্তাহ পর পুলিশ ঘোষণা করে যে, মাহমুদ সব স্বীকার করেছে।  প্রধানমন্ত্রী নওয়াজ শরীফ বলেন, ঘটনাটি পুঙ্খানুপুঙ্খভাবে তদন্ত করা হবে। তিনি দায়ী ব্যক্তিদের খুঁজে বের করে তাদের বিরুদ্ধে ব্যবস্থা নিতে পুলিশকে নির্দেশ দেন।  ২ মে, পাঞ্জাবের মুখ্যমন্ত্রী শেহবাজ শরীফ  লেয়াহ পরিদর্শন করেন এবং প্রাণহানির জন্য সমবেদনা ও দুঃখ প্রকাশ করেন।   তথ্যসূত্র   বিষয়শ্রেণী:২০১৬-এ গণহত্যা বিষয়শ্রেণী:২০১৬-এ পাকিস্তানে বিপর্যয় বিষয়শ্রেণী:খাবারে বিষক্রিয়ায় মৃত্যু
কনিঙ্কলিয়েকে ভোয়েতবাল ওস্টেন্ডে (এছাড়াও কেভি ওস্টেন্ডে ( বা ), রয়্যাল ফুটবল ক্লাব ওস্টেন্ডে ,অথবা শুধুমাত্র কেভিও নামে পরিচিত) হচ্ছে ওস্টেন্ডে ভিত্তিক একটি বেলজীয় পেশাদার ফুটবল ক্লাব। এই ক্লাবটি বর্তমানে বেলজিয়ামের শীর্ষ স্তরের ফুটবল লীগ বেলজীয় প্রথম বিভাগ এ-এ খেলে। এই ক্লাবটি ১৯০৪ সালে প্রতিষ্ঠিত হয়েছে। কেভি ওস্টেন্ডে তাদের সকল হোম ম্যাচ ওস্টেন্ডের ভের্সলেস এরিনায় খেলে থাকে; যার ধারণক্ষমতা হচ্ছে ৮,৪০০। বর্তমানে এই ক্লাবের ম্যানেজারের দায়িত্ব পালন করছেন আলেক্সান্ডার ব্লেসিন এবং সভাপতির দায়িত্ব পালন করছেন ফ্রাঙ্ক ডির্কেন্স। ফরাসি মধ্যমাঠের খেলোয়াড় কেভিন ভন্দেদ্রিশ এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, কেভি ওস্টেন্ডে এপর্যন্ত ৪টি শিরোপা জয়লাভ করেছে; যার মধ্যে ২টি বেলজীয় দ্বিতীয় বিভাগ এবং ২টি বেলজীয় দ্বিতীয় বিভাগ চূড়ান্ত পর্ব শিরোপা রয়েছে।  অর্জন বেলজীয় কাপ: রানার-আপ: ২০১৬–১৭ বেলজীয় দ্বিতীয় বিভাগ: চ্যাম্পিয়ন (২): ১৯৯৮, ২০১৩ বেলজীয় দ্বিতীয় বিভাগ চূড়ান্ত পর্ব: চ্যাম্পিয়ন (২): ১৯৯৩, ২০০৪  তথ্যসূত্র  বহিঃসংযোগ      বিষয়শ্রেণী:রয়্যাল ফুটবল ক্লাব ওস্টেন্ডে বিষয়শ্রেণী:বেলজীয় প্রথম বিভাগ এ-এর ক্লাব বিষয়শ্রেণী:বেলজিয়ামের ফুটবল ক্লাব বিষয়শ্রেণী:১৯০৪-এ বেলজিয়ামে প্রতিষ্ঠিত বিষয়শ্রেণী:১৯০৪-এ প্রতিষ্ঠিত ফুটবল ক্লাব
গিয়াসিয়া মাদ্রাসা ছিল মধ্যযুগে মক্কা ও মদিনায় নির্মিত দুটি মাদ্রাসা। এই দুই প্রতিষ্ঠানকে বাঙালি মাদ্রাসাও বলা হত।  নির্মাণ বাংলার সুলতান গিয়াসউদ্দিন আজম শাহ (শাসনকাল: ১৩৮৯-১৪১০ খ্রিষ্টাব্দ) মাদ্রাসা দুটি নির্মাণ করেন। এর মধ্যে মক্কার মাদ্রাসাটি বাব-ই-উম্মেহানিতে অবস্থিত ছিল। এখানে প্রসিদ্ধ চার মাজহাব তথা হানাফি, শাফি, মালিকি, হানবালি মাজহাবের অনুসারী ছাত্রদের পড়ালেখার ব্যবস্থা হয়। তৎকালীন আলেম তাকিউদ্দিন ফাসি এখানে শিক্ষকতা করেছেন। মদিনার মাদ্রাসাটি মসজিদে নববীর নিকটে হুসন-আল-আতিকে অবস্থিত ছিল। মাদ্রাসা প্রতিষ্ঠার জন্য সুলতান জায়গা ক্রয় করেছিলেন। এছাড়াও মাদ্রাসার ব্যয় নির্বাহের উদ্দেশ্যে প্রয়োজনীয় সম্পদ ক্রয়ের জন্য সুলতান অর্থ প্রেরণ করেছিলেন।  তথ্যসূত্র  বহিঃসংযোগ    বিষয়শ্রেণী:মাদ্রাসা বিষয়শ্রেণী:সৌদি আরবের বিশ্ববিদ্যালয় ও মহাবিদ্যালয় বিষয়শ্রেণী:ইলিয়াস শাহী রাজবংশ বিষয়শ্রেণী:বাংলা সালতানাত বিষয়শ্রেণী:১৪শ শতাব্দীর মাদ্রাসা বিষয়শ্রেণী:১৫শ শতাব্দীর মাদ্রাসা বিষয়শ্রেণী:সৌদি আরবের ইতিহাস
thumb|বান্দ্রার কোলি সম্প্রদায়ের লোকেরা প্রজাতন্ত্র দিবসের শোভাযাত্রায়(১৯৬১) কোলি নৃত্য ভারতের মহারাষ্ট্র ও গোয়া রাজ্যের একটি জনপ্রিয় লোকনৃত্য। মুম্বাইয়ের কোলি সম্প্রদায়ের লোকেরা এই বিশেষ নৃত্যশৈলীর উদ্ভাবক। কোলি সম্প্রদায়ের লোকেদের বেশ বড় একটা অংশ সাধারনত মৎস্যজীবি অর্থাৎ তারা সমুদ্রের মাছ ধরে তাদের জীবন ও জীবিকা নির্বাহ করে। কোলি নৃত্যের অঙ্গ সঞ্চালনা ও ভঙ্গী সমুদ্রের ঢেউয়ের ছন্দকে প্রতিফলিত করে। কোলিদের সমস্ত উত্সব সর্বদা কোলি নৃত্যের পরিবেশনার সাথে উদযাপিত হয়। মহারাষ্ট্রের মুম্বাইসহ ভিন্ন ভিন্ন জেলায় বসবাসকারী এই কোলি সম্প্রদায় দ্বারা পরিবেশিত এই প্রানবন্ত কোলি নৃত্য মহারাষ্ট্রের ঐতিহ্য এবং সংস্কৃতির উল্লেখনীয় সম্পদ ও পরিচায়ক।  উল্লেখযোগ্য ঘটনা ১৯৬০ সালে মহারাষ্ট্র রাজ্যে এক পৃথক রাজ্যের স্বীকৃতি পায়। তাই তার পরের বছর অর্থাৎ ১৯৬১ সালের প্রজাতন্ত্র দিবসের রাজপথে অনুষ্ঠিত ঐতিহ্যগত ভব্য শোভাযাত্রায় মহারাষ্ট্র রাজ্য তৎকালীন অন্যান্য ভারতীয় রাজ্যের সাথে অংশ নেয়। সেই শোভাযাত্রায় মহারাষ্ট্র রাজ্য তাদের ঐতিহ্য এবং সংস্কৃতির প্রতীকস্বরূপ কোলি নৃত্যকে জনসমক্ষে তুলে ধরে। সেইসময় কোলি সম্প্রদায়ের অনুরোধে ভারতের তৎকালীন প্রধানমন্ত্রী শ্রী জওহরলাল নেহেরু তাদের সাথে কোলি নৃত্য পরিবেশনায় অংশ নেন। নৃত্য পরিবেশনার সময় তাকে কোলিদের বিশেষ প্রস্তুত টুপিও পরিধান করতে দেখা যায়।  thumb| মার্কিন প্রেসিডেন্ট বারাক ওবামা দিওয়ালির সময় ছাত্রদের সাথে কোলি নাচ উপভোগ করছেন (মুম্বাই, ২০১০) ২০১০ সালের নভেম্বর মাসে আমেরিকার তৎকালীন প্রেসিডেন্ট মিস্টার বারাক ওবামা ও তার স্ত্রী মিশেল ওবামা তাদের ভারত সফরের সময় দীপাবলির উদযাপনকালে একটি স্থানীয় বিদ্যালয়ে গমন করেন। সেখানে তাকে স্কুল ছাত্রদের সাথে 'মি হ্যায় কলি' গানের কলির সাথে কোলি নৃত্যের পরিবেশনা উপভোগ করতে দেখা যায়।  তথ্যসূত্র  বিষয়শ্রেণী:ভারতীয় লোকনৃত্য
{{তথ্যছক লেখক | নাম                 = মুহসিন আল-রামলি | চিত্র               = Alramli10.jpg | স্থানীয়_নাম        = | জন্ম_নাম            = মুহসিন আল-রামলি | জন্ম_তারিখ          =  | জন্ম_স্থান          = সেদিরা, ইরাক | মৃত্যু_তারিখ        = | পেশা                = লেখককবিঅনুবাদকশিক্ষক | ভাষা                = আরবিস্প্যানিশইংরেজি | বাসস্থান            = | জাতীয়তা            = ইরাকি | শিক্ষা_প্রতিষ্ঠান   = মাদ্রিদের স্বায়ত্তশাসিত বিশ্ববিদ্যালয় | উল্লেখযোগ্য_রচনাবলি = 'Scattered CrumbsFingers of DatesWe Are All Widowers of the Answers| পুরস্কার            = | ওয়েবসাইট           =  | প্রবেশদ্বার_দেখানো  = হ্যা }}  মুহসিন আল-রামলি (;জন্ম ৭ মার্চ ১৯৬৭) একজন বিখ্যাত ইরাকি লেখক। তিনি ১৯৯৫ সাল থেকে স্পেনের মাদ্রিদে বসবাস করেন। তিনি বেশকিছু স্পেনীয় চিরায়ত সাহিত্য আরবিতে অনুবাদ করেছেন। স্প্যানিশ ভাষায় লেখা Don Quixote  এর সম্পূর্ণ অনুবাদ তিনি আরবিতে করেছেন। পেশাগত জীবনে মুহসিন আল-রামলি Saint Louis University Madrid Campus এর প্রফেসর হিসেবে দায়িত্ব পালন করেছেন। বর্তমানে তিনি আরবি সাহিত্য পত্রিকা Alwah এর সম্পাদনা করছেন। তিনি উক্ত পত্রিকার সহ-প্রতিষ্ঠাতাদের একজন।   প্রাথমিক জীবন ও শিক্ষা  ২০০৩ সালে মুহসিন আল-রামলি দর্শনে ডক্টরেট ডিগ্রী অর্জন করেন। তারপর স্প্যানিশ দর্শনের ওপর Autonomous University of Madrid থেকে ডিগ্রী পান। তার গবেষণার বিষয় ছিলো The Imprint of Islamic Culture in Don Quixote। তার ভাই Hassan Mutlak একজন লেখক এবং কবি।   প্রকাশিত লেখা   Gift from the Century to Come (ছোট গল্প) ১৯৯৫  In Search of a Live Heart (থিয়েটার) ১৯৯৭  Papers far from the Tigris (ছোট গল্প) ১৯৯৮  Scattered Crumbs (উপন্যাস) ২০০০  The Happy Nights of the Bombing (আখ্যান) ২০০৩  We Are All Widowers of the Answers (কাব্য) ২০০৫  Dates on My Fingers (উপন্যাস) ২০০৮  Asleep among the Soldiers (কাব্য) ২০১১  The Oranges Of Baghdad and Chinese Love (ছোট গল্প) ২০১১  The President's Gardens (উপন্যাস) ২০১২  The wolf of love and books (উপন্যাস) ২০১৫   অনুবাদ  1. Laranjas e giletes em Bagdá/Naranjas y cuchillas en Bagdad, Fedra Rodríguez Hinojosa (Trans.),  (n.t.) Revista Literária em Tradução'', nº 1 (set/2010), Fpolis/Brasil, ISSN 2177-5141   তথ্যসূত্র    বহিঃসংযোগ   Documentary in the Spanish Channel TVE, about: The Iraqi writer Muhsin Al-Ramli.  Al-Ramli: "I Am Iraq" / By Constanza Vieira / IPS  Poem by Muhsin Al-Ramli / review (BLACK RENAISSANCE NOIRE), Vol7 Nº2, 2007 New York  Review / Scattered Crumbs / Family Matters / by Harold Braswell   from Scattered Crumbs by Muhsin Al-Ramli  About: Asleep among the Soldiers by Muhsin Al-Ramli / in Aljazeera.net (in Arabic).   Interview with the author  IPAF  About The President’s Gardens in Aljazeera.net   বিষয়শ্রেণী:১৯৬৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ইরাকি কবি বিষয়শ্রেণী:ইরাকি লেখক বিষয়শ্রেণী:ইরাকি অনুবাদক বিষয়শ্রেণী:অনুবাদক বিষয়শ্রেণী:ইরাকি সাংবাদিক
thumb|পাক্তিয়া প্রদেশের জেলা  জাদরান জেলা (, ) আফগানিস্তানের পাক্তিয়া প্রদেশে অবস্থিত একটি অন্যতম জেলা। জেলার কেন্দ্রীয় শহরের নাম জাদরান। জেলাটি পশতুনদের জাদরান উপজাতির কেন্দ্রস্থলের অন্তর্গত। Paktia Province Tribal Map (Page 12). Naval Postgraduate School. জাদরান জেলায় প্রখ্যাত ফুটবল খেলোয়াড় জেলালুদ্দীন শরীত্যার জন্মগ্রহণ করেন। আনুমানিক জনসংখ্যা ২৭,০০৭ (২০১৯)।    তথ্যসূত্র   বিষয়শ্রেণী:পাক্তিয়া প্রদেশের জেলা
শ্রীলঙ্কা জাতীয় ফুটবল দল (, ) হচ্ছে আন্তর্জাতিক ফুটবলে শ্রীলঙ্কার প্রতিনিধিত্বকারী পুরুষদের জাতীয় দল, যার সকল কার্যক্রম শ্রীলঙ্কার ফুটবলের সর্বোচ্চ নিয়ন্ত্রক সংস্থা শ্রীলঙ্কা ফুটবল ফেডারেশন দ্বারা নিয়ন্ত্রিত হয়। এই দলটি ১৯৭২ সালের পূর্ব পর্যন্ত সিলন জাতীয় ফুটবল দল হিসেবে কার্যক্রম পরিচালনা করেছে। এই দলটি ১৯৫২ সাল হতে ফুটবলের সর্বোচ্চ সংস্থা ফিফার এবং ১৯৫৪ সাল হতে তাদের আঞ্চলিক সংস্থা এশিয়ান ফুটবল কনফেডারেশনের সদস্য হিসেবে রয়েছে। ১৯৫২ সালের ১লা জানুয়ারি তারিখে, শ্রীলঙ্কা প্রথমবারের মতো আন্তর্জাতিক খেলায় অংশগ্রহণ করেছে; সিলনের কলম্বোয় অনুষ্ঠিত উক্ত ম্যাচে শ্রীলঙ্কা ভারতের কাছে ২ –০ গোলের ব্যবধানে পরাজিত হয়েছে।  ২৫,০০০ ধারণক্ষমতাবিশিষ্ট সুগাথাদাসা স্টেডিয়ামে সোনালি সিংহ নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় শ্রীলঙ্কার কলম্বোতে অবস্থিত। বর্তমানে এই দলের ম্যানেজারের দায়িত্ব পালন করছেন আমির আলাগিচ এবং অধিনায়কের দায়িত্ব পালন করছেন কলম্বোর আক্রমণভাগের খেলোয়াড় মুহাম্মদু ফাসাল।  শ্রীলঙ্কা এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, এএফসি এশিয়ান কাপেও শ্রীলঙ্কা এপর্যন্ত একবারও অংশগ্রহণ করতে সক্ষম হয়নি। এছাড়াও, সাফ চ্যাম্পিয়নশিপে শ্রীলঙ্কা অন্যতম সফল দল, যেখানে তারা ১টি (১৯৯৫) শিরোপা জয়লাভ করেছে। এএফসি চ্যালেঞ্জ কাপে শ্রীলঙ্কা এপর্যন্ত ৩ বার অংশগ্রহণ করেছে, যার মধ্যে সেরা সাফল্য হচ্ছে ২০০৬ এএফসি চ্যালেঞ্জ কাপের ফাইনালে পৌঁছানো, যেখানে তারা তাজিকিস্তানের কাছে ৪–০ গোলের ব্যবধানে পরাজিত হয়েছে।  চান্না এদিরি বাঙ্গানাগে, কাসুন নাদিকা, চাথুরা মাদুরাঙ্ঘা, কাসুন জয়সুরিয়া এবং মুহাম্মদ ইজাদিনের মতো খেলোয়াড়গণ শ্রীলঙ্কার জার্সি গায়ে মাঠ কাঁপিয়েছেন।  র‌্যাঙ্কিং ফিফা বিশ্ব র‌্যাঙ্কিংয়ে, ১৯৯৮ সালের আগস্ট মাসে প্রকাশিত র‌্যাঙ্কিংয়ে শ্রীলঙ্কা তাদের ইতিহাসে সর্বোচ্চ অবস্থান (১২২তম) অর্জন করে এবং ২০২০ সালের ফেব্রুয়ারি মাসে প্রকাশিত র‌্যাঙ্কিংয়ে তারা ২০৬তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে শ্রীলঙ্কার সর্বোচ্চ অবস্থান হচ্ছে ১০৫তম (যা তারা ১৯৫২ সালে অর্জন করেছিল) এবং সর্বনিম্ন অবস্থান হচ্ছে ২২৫। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:  ফিফা বিশ্ব র‌্যাঙ্কিং  বিশ্ব ফুটবল এলো রেটিং  প্রতিযোগিতামূলক তথ্য ফিফা বিশ্বকাপ  ফিফা বিশ্বকাপ   বাছাইপর্ব সাল  পর্ব  অবস্থান  ম্যাচ  জয়    হার      ম্যাচ  জয়    হার      ১৯৩০  ফিফার সদস্য ছিল না  ফিফার সদস্য ছিল না  ১৯৩৪  ১৯৩৮  ১৯৫০  ১৯৫৪  অংশগ্রহণ করেনি  অংশগ্রহণ করেনি  ১৯৫৮  ১৯৬২  ১৯৬৬  ১৯৭০  ১৯৭৪  ১৯৭৮  ১৯৮২  ১৯৮৬  ১৯৯০  ১৯৯৪  উত্তীর্ণ হয়নি  ৮  ০  ০  ৮  ০  ২৬  ১৯৯৮  ৩  ১  ১  ১  ৪  ৪   ২০০২  ৬  ১  ১  ৪  ৮  ২০  ২০০৬  ৮  ১  ৩  ৪  ৭  ১১  ২০১০  ২  ০  ০  ২  ০  ৬  ২০১৪  ২  ০  ১  ১  ১  ৫  ২০১৮  ২  ০  ০  ২  ১  ৩  ২০২২  অনির্ধারিত  অনির্ধারিত মোট   ০/২১   ৩১  ৩  ৬  ২২  ২১  ৭৫  তথ্যসূত্র  বহিঃসংযোগ     ফিফা-এ শ্রীলঙ্কা জাতীয় ফুটবল দল    এএফসি-এ শ্রীলঙ্কা জাতীয় ফুটবল দল   বিষয়শ্রেণী:শ্রীলঙ্কা জাতীয় ফুটবল দল বিষয়শ্রেণী:এশিয়ার জাতীয় ফুটবল দল বিষয়শ্রেণী:সাফ চ্যাম্পিয়নশিপ বিজয়ী দেশ
মাঘ বিহু ()  অসমে পালিত বিহু উৎসব। পৌষ-মাঘ মাসের সংক্রান্তির দিন মাঘ বিহু উৎযাপন করা হয়। মাঘ বিহুর অপরনাম ভোগালি বিহু। এইটি তিনদিনব্যাপি পালন করা হয়।  ইতিহাস আহোম রাজত্বকালে রাজকীয় পৃষ্ঠপোষকতায় এই বিহু পালন করা হয়েছিল বলে জানা যায়। বিহুর সময় রংঘড় প্রাঙ্গনে বিভিন্ন খেলার আয়োজন করা হত। আহোম রাজার সেখানে উপস্থিত থেকে এই উৎসব উপভোগ করিতেন। সেই সময় থেকে অসমে মহিষের যুদ্ধ, মোরগের যুদ্ধ ইত্যাদির প্রচলন হয়েছে বলে জানা যায়। উরুকা বিহুর দিন যুবকেরা খর দ্বারা মেজিঘড় তৈরী করে। উরুকার সবাই একত্রে ভোজন করে ও বিহুগীত গায়। উজনি অসমে মেজিঘড়কে হারলিগড় বা ভেলাঘড় বলে। উরুকায় মৎস ধরার পরম্পরা মাঘ বিহুর উরুকা দিনে নির্দিষ্ট পুকুর, খাল বা অন্য কোন জলাশয় থেকে সবাই একত্রে মাছ ধরেন। জাতি-ধর্ম-বর্ণ নির্বিশেষে সকলেই মাছ ধরে আনন্দ উপভোগ করেন। এই প্রথার মাধ্যমে সকলেরা পুকুর, খাল বা অন্য জলাশয় থেকে আহরণ করা মৎস দ্বারা রাত্রের ভোজন করেন।   উরুকার রাত্রের পরম্পরা উরুকার রাত্রে যুবকেরা অন্যের গৃহ থেকে শস্য, ক্ষেত থেকে ফসল চুরি করার পরম্পরা রয়েছে। চুরি করার প্রথা থাকার জন্য এই বিহুকে চোর বিহু নামেও জানা যায়। বিহু সকালে স্নান করে মেজিতে আগুন লাগানো হয়। আগুন প্রজ্বলিত হওয়ার সময় মন্ত্র উচ্চারন করে মুগডাল, ঘি, চাউল ইত্যাদি অগ্নিতে দেওয়া হয়।  মেজিতে আগুন লাগিয়ে অগ্নিদেবকে প্রসন্ন করার জন্য নিম্নের মন্ত্রটি উচ্চারন হয়-    এরপর ভোজ-ভাত খাওয়া হয়। গুরুদেব ও ভকতদের গৃহে নিমন্ত্রণ করে নতুন ধান দিয়ে প্রস্তুত  জলপান দিয়ে আশীর্বাদ নেওয়া হয়।  বিহুর খাদ্য মাঘ বিহুকে ভোগালী অর্থাৎ ভোজনের উৎসব বলা হয়। এই বিহুর সময়ে অসমবাসীরা জলপান, পিঠা, নাড়ু ইত্যাদি প্রস্তুত করেন। তিল পিঠা মাঘ বিহুর প্রধান পিঠা। মাঘ বিহুর সময় প্রস্তুত করা বিভিন্ন পিঠার মধ্যে রয়েছে : চুঙ্গা পিঠা, ঘিলা পিঠা, সুতুলি পিঠা, হেঁচা পিঠা, ডেকা পিঠা, ভুরভুরী পিঠা ইত্যাদি। তাছাড়াও ভাজা চাউল, কোমল চাউল, চিড়া, সন্দেশ, মুড়ি, খৈ ইত্যাদি জলপানের জন্য তৈরী করা হয়। তথ্যসূত্র  বিষয়শ্রেণী:আসামের উৎসব বিষয়শ্রেণী:ভারতের নবান্ন উৎসব বিষয়শ্রেণী:জানুয়ারি উদ্‌যাপন বিষয়শ্রেণী:ফেব্রুয়ারি উদ্‌যাপন
কুষ্টিয়া পৌরসভা বাংলাদেশের মধ্য-দক্ষিণের শহর কুষ্টিয়ার স্থানীয় সরকার সংস্থা। কুষ্টিয়া পৌরসভা ১৮৬৯ সালে প্রতিষ্ঠত হয়। বর্তমানে এটি ক শ্রেণীর পৌরসভা (বাংলাদেশে ক, খ, গ তিন শ্রেণীর পৌরসভা বিদ্যমান)। এর আয়তন   এবং জনসংখ্যা ২,২৯,৩৪০ জন। এটি ২১টি ওয়ার্ডে বিভক্ত।   ইতিহাস    জনপরিসংখ্যান       ওয়ার্ড সমূহ   কুষ্টিয়া পৌরসভা ২১টি ওয়ার্ডে বিভক্ত।   ওয়ার্ড নং অন্তর্ভুক্ত এলাকা আয়তন ০১   কমলাপুর  থানাপাড়া (পশ্চিমাংশ)  ০২   মধ্য থানাপাড়া  চর থানাপাড়া  ০৩   কুঠিপাড়া   টিকেপাড়া  আমলাপাড়া (পশ্চিমাংশ)  ঘোড়াপাড়া   চর আমলাপাড়া  চর থানাপাড়া (আংশিক)  ০৪   কোর্টপাড়া  ০৫   টালিপাড়া  চৌড়হাস (পূর্বাংশ)  ০৬   হাউজিং এস্টেটের নিশান মোড় (পশ্চিমাংশ)  ০৭   কালিশংকরপুর (আংশিক)  ০৮   আড়ুয়াপাড়া (পশ্চিমাংশ)  ০৯   আড়ুয়াপাড়া (পূর্বাংশ)  মাঠপাড়া  হাউজিং এস্টেটের নিশান মোড় (পূর্বাংশ)  ১০   ঘোষপাড়া (পূর্বাংশ)  চর মিলপাড়া   দেশোওয়ালিপাড়া  মিলপাড়া (উত্তরাংশ)  ভাটাপাড়া  ১১   আড়ুয়াপাড়া (উত্তর-পূর্বাংশ)  মিললাইন  ধোপাপাড়া  ১২   হরিশংকর  চাঁদাগাড়া  আড়ুয়াপাড়া (দক্ষিণ-পূর্বাংশ)  ১৩   বারখাদা  আলোকদিয়া  ১৪   জুগিয়া (আংশিক)  মন্ডলপাড়া  বারাদি  ১৫   জুগিয়া (আংশিক)  বারাদি মঙ্গলবাড়িয়া  ১৬   হরেকৃষ্ণপুর বারাদি  মঙ্গলবাড়িয়া  ১৭   ঢাকা ঝালোপাড়া  মিনাপাড়া  ফুলবাড়ী  জগতি (আংশিক)  ১৮   চৌঁড়হাস (আংশিক)  ১৯   চৌঁড়হাস (আংশিক)  জগতি (আংশিক)  ২০   চেঁচুয়া   কুমারগাড়া  চৌঁড়হাস (আংশিক)  জগতি (আংশিক)  ২১   রাহিনী (লাহিনী)  কালিশংকরপুর (আংশিক)  মোল্লাতেঘরিয়া  মোট আয়তন    শিক্ষাব্যবস্থা    তথ্যসূত্র    গ্রন্থপঞ্জি   বিষয়শ্রেণী:১৮৬৯-এ প্রতিষ্ঠিত পৌরসভা বিষয়শ্রেণী:১৮৬৯-এ ব্রিটিশ ভারতে প্রতিষ্ঠিত বিষয়শ্রেণী:কুষ্টিয়া জেলার পৌরসভা
মহানগর দায়রা জজ আদালত বা মহানগর সেশন জজ কোর্ট এক ধরনের দায়রা আদালত যা কেবলমাত্র বাংলাদেশের মহানগর শহরে পাওয়া যায়। মহানগর দায়রা আদালত কেবলমাত্র মহানগর অঞ্চলের ফৌজদারি মামলাগুলি মোকাবেলা করে। এই আদালতগুলি দায়রা জজদের অধীনে পরিচালিত হয়। বাংলাদেশের ফৌজদারী কার্যবিধির ২০০৯ সংশোধনী অনুসারে দায়রা জজদের সরকার নিয়োগ করে।  ফৌজদারী কার্যবিধির জন্য মহানগর শহরগুলির জন্য বাংলাদেশ সরকার পৃথক দায়রা আদালত প্রতিষ্ঠা করতে হবে। মহানগর ম্যাজিস্ট্রেট আদালতগুলি মহানগর দায়রা জজ আদালতের নিয়ন্ত্রণাধীন এবং অধীনস্থ।   শ্রেণিবিন্যাস  বর্তমানে একটি মহানগর দায়রা জজ আদালতের সমন্বয়ে একটি তিন-স্তরের কাঠামো রয়েছে-   মহানগর দায়রা জজ আদালত  অতিরিক্ত মহানগর দায়রা জজ আদালত  যুগ্ম মহানগর দায়রা জজ আদালত  মহানগর দায়রা জজ এবং অতিরিক্ত মহানগর দায়রা জজদের একই অনুশীলনের ক্ষমতা রয়েছে তবে অতিরিক্ত মহানগর দায়রা জজের দায়িত্ব মহানগর দায়রা জজ ভাগ করে দেন। যুগ্ম দায়রা জজ মহানগর দায়রা জজের অধস্তন। মহানগর দায়রা জজ বিধি তৈরি করতে পারেন বা যুগ্ম দায়রা জজদের বিশেষ আদেশ দিতে পারেন।   দন্ড প্রদানের ক্ষমতা  ফৌজদারী কার্যবিধির দণ্ডকে মহানগর দায়রার বিচারকরা যে শাস্তি দিতে পারেন তা সংজ্ঞায়িত করে। সিআরপিসি মহানগর দায়রা জজ এবং অতিরিক্ত মহানগর দায়রা জজকে আইন দ্বারা অনুমোদিত যে কোন সাজা প্রদান করার নির্দেশ দিয়েছে। তবে এই জাতীয় বিচারকের দ্বারা যে কোনও মৃত্যুদণ্ড কার্যকর করার জন্য উচ্চ আদালত বিভাগের নিশ্চয়তার প্রয়োজন হয়।  যেখানে সিআরপিসি যৌথ মহানগর দায়রা জজের জন্য কয়েকটি বিধিনিষেধ প্রয়োগ করেছে। যুগ্ম মহানগর দায়রা জজ মৃত্যুদণ্ড বা দশ বছরের বেশি কারাদণ্ড ব্যতীত যে কোনও সাজা দিতে পারবেন।   তথ্যসূত্র   বিষয়শ্রেণী:বাংলাদেশের রাজনীতি বিষয়শ্রেণী:বাংলাদেশের আইন বিষয়শ্রেণী:বাংলাদেশের বিচার বিভাগ
সাংখ্যকারিকা (সংস্কৃত: सांख्यकारिका, Sāṁkhyakārikā) হল হিন্দু দর্শনের সাংখ্য দর্শনের প্রাচীনতম জীবন্ত পাঠ।Gerald James Larson (1998), Classical Sāṃkhya: An Interpretation of Its History and Meaning, Motilal Banarasidass, , pages 146-153Mircea Eliade, Willard Ropes Trask and David Gordon White (2009), Yoga: Immortality and Freedom, Princeton University Press, , page 367 পাঠ্যটির আসল রচনা তারিখটি অজানা, তবে এর সমাপ্তির বিজ্ঞাপনের (পূর্বে সম্পন্ন) তারিখটি এর চীনা অনুবাদের মাধ্যমে ৫৬৯ খ্রিষ্টাব্দে পাওয়া যায়।Gerald James Larson (1998), Classical Sāṃkhya: An Interpretation of Its History and Meaning, Motilal Banarasidass, , page 4 এটি ঈশ্বরকৃষ্ণের (, ৩৫০ খ্রিষ্টাব্দ) রচনা বলে মানা হয়।  গ্রন্থে, লেখক নিজেকে মহান ঋষি কপিলের সাক্ষাৎ শিষ্য আসুরী ও পঞ্চশিখের একজন উত্তরাধিকারী হিসাবে বর্ণনা করেছিলেন। তার সাংখ্যকারিকায় আর্য ছন্দে লিখিত ৭২টি শ্লোক রয়েছে, শেষ পদে বলা হয়েছে যে মূল সাংখ্যকারিকাতে মাত্র ৭০টি কবিতা রয়েছে।Gerald James Larson (2011), Classical Sāṃkhya: An Interpretation of Its History and Meaning, Motilal Banarsidass, , pages 146-147  তার কারিকা সম্পর্কিত প্রাচীনতম গুরুত্বপূর্ণ ভাষ্য গৌড়পাদ দ্বারা লেখা হয়েছিল। যুক্তিদীপিকা, যার মধ্যযুগীয় পাণ্ডুলিপি সংস্করণ আবিষ্কার এবং প্রকাশিত হয়েছিল বিংশ শতকের মাঝামাঝি, সংখ্যাকারিকার সর্বাধিক গুরুত্বপূর্ণ পর্যালোচনা এবং টিপ্পনীর মধ্যে একটি।Albrecht Wezler and Shujun Motegi (1998), Yuktidipika - The Most Significant Commentary on the Såmkhyakårikå, Critically Edited, Vol. I. Stuttgart: Franz Steiner Verlag.   ষষ্ঠ শতকে সাংখ্যকারিকা চীনা ভাষায় অনুবাদ করা হয়। ১৮৩২ খ্রিষ্টাব্দে, খ্রিস্টান ল্যাসেন ল্যাটিন ভাষায় পাঠ্যটি অনুবাদ করেছিলেন। এইচ.টি. কোলব্রুক প্রথম এই গ্রন্থটির অনুবাদ ইংরেজিতে করেন। উইন্ডিশম্যান ও লরিসনার এটি জার্মানে অনুবাদ করেছিলেন এবং পটিয়ার ও সেন্ট হিলির ফরাসি ভাষায় অনুবাদ করেছিলেন।  তথ্যসূত্র   বিষয়শ্রেণী:হিন্দু ধর্মগ্রন্থ
থাম্ব|পিনোশে সরকারের বিরুদ্ধে চিলির নারীরা বিক্ষোভ করছে।  চিলিতে নারীবাদ এর নিজস্ব মুক্তির ভাষা ও অধিকারের জন্য সক্রিয় কৌশল রয়েছে যা চিলির রাজনৈতিক, অর্থনৈতিক এবং সামাজিক ব্যবস্থা দ্বারা রূপায়িত। উনিশ শতকের শুরু থেকে, চিলির নারীরা তাদের রাজনৈতিক অধিকার নিশ্চিত করার আকাঙ্খা নিয়ে সংগঠিত হয়েছিল। এই আকাঙ্খাগুলিকে বাস্তবতার বিরুদ্ধে কাজ করতে হয়েছে যে চিলি লাতিন আমেরিকার অন্যতম সামাজিকভাবে রক্ষণশীল দেশ। সিরকুলো দে এস্তুডিওস দে লা মুজের (উইমেন্স স্টাডিজ সার্কেল) হল পিনোচে স্বৈরশাসনের (১৯৭৩-১৯৮৯) সময় একটি অগ্রগামী নারী সংগঠনের একটি উদাহরণ যা নারীর দায়িত্ব ও অধিকারকে পুনরায় সংজ্ঞায়িত করেছে, যা "মায়ের অধিকার"কে নারীর অধিকার এবং নারীর নাগরিক অধিকারের সাথে যুক্ত করেছে। সার্কুলো ডি এস্তুডিওস ডি লা মুজার -এর প্রতিষ্ঠাতা সদস্যরা সান্তিয়াগো নারীবাদীদের একটি ছোট দল নিয়ে গঠিত যারা একাডেমিয়া ডি হিউম্যানিসমো ক্রিস্টিয়ানো থেকে ছিল।   চিলিতে নারীবাদের প্রাথমিক ইতিহাস  চিলিতে ক্যাথলিক ধর্মের শক্তিশালী প্রভাবের সাথে, প্রথম কিছু নারীবাদী আন্দোলন বিদ্রূপাত্মকভাবে সামাজিকভাবে রক্ষণশীল নারীদের থেকে এসেছিল। ১৯১২ সালে, উচ্চ-শ্রেণীর নারীরা শ্রমজীবী নারীদের পক্ষে এমনভাবে ওকালতি করতে শুরু করেছিল যা সেই সময়ের রক্ষণশীল গোষ্ঠীগুলির পক্ষে অনুকূল ছিল।  চিলিতে প্রথম মহিলা সংস্থা ১৯১৫ সালের দিকে শুরু হয়েছিল, কিন্তু অন্যান্য অনেক দেশ এবং তাদের গোষ্ঠীগুলির বিপরীতে এই নারীরা উচ্চ মধ্যবিত্ত শ্রেণীর মধ্যে ছিল।Lavrin, AsuncioÌn. Women, Feminism, and Social Change in Argentina, Chile, and Uruguay, 1890-1940. Lincoln, Neb.: U of Nebraska, 1995. Print. যেমন, তারা মূলত এই গোষ্ঠীগুলিকে একত্রিত করতে সক্ষম হয়েছিল যেখানে নারীবাদের প্রতি আগ্রহের অন্বেষণ করা হয়েছিল সেই বিষয়গুলির উপর বিশেষ আলোকপাত করে যা মধ্যবিত্ত থেকে উচ্চ-শ্রেণীর নারীবাদীদের সবচেয়ে গুরুত্বপূর্ণ বলে মনে হয়েছিল।   তথ্যসূত্র   বিষয়শ্রেণী:চিলীয় নারী বিষয়শ্রেণী:চিলির সংস্কৃতি বিষয়শ্রেণী:দেশ অনুযায়ী নারীবাদ